Rijeka, 9. listopada 2020.g.

**NAJAVA DOGAĐANJA I POZIV ZA MEDIJE**

**SUSJEDSTVO DRENOVA U SUBOTU POZIVA NA *DAN PRIRODE***

**U subotu, 10. listopada 2020.g. u susjedstvu Drenova, jednom od 27 susjedstava Europske prijestolnice kulture nastavlja se program Granična četvrt.** Subota je ***Dan prirode*** koji uključuje **boravak u prirodi i upoznavanje drenovskih šetnica šume drena, usmjeravajući pažnju na dren i njegove super-moći o kojima će govoriti znanstvenici, uz neizbježno kušanje slastica i delicija**.

**Aktivnosti se odvijaju u Zavičajnom muzeju Drenove** (Drenovski put 138 a, Rijeka)**, u široj okolici muzeja te po drenovskim šetnicama.**

**U 14.00 sati** **u muzeju** će biti predstavljena **web stranica Dren bez granica** (<http://dren.bezgranica.hr>), **digitalni katastar Dren v2.0** i **mobilna aplikacija INaturalist „Nađi dren!“.** Prezentaciju i demonstraciju vodi **Damir Medved**.

**Od 14.30 do 16.00 sati** slijedi **obilazak Drenovskih šetnica i lokacija drena**, uz pomoć INaturalist aplikacije, a pod vodstvom **Boštjana Surine**, botaničara iz Prirodoslovnog muzeja Rijeka.

**Od 16.30 sati u Zavičajnom muzeju Drenove**, koji je ujedno i Dnevni boravak susjedstva Drenova okupljene očekuje **predstavljanje brošure Dren: drevni lijek, nova istraživanja**, koja je nastala u suradnji **udruge Dren i Odjela za biotehnologiju Sveučilišta u Rijeci**.

**U 17.00 sati**, također u muzeju, **predavanje na temu Dren superbiljka** održat će **Željka Peršurić**, s Odjela za biotehnologiju Sveučiliša u Rijeci i članica projektnog tima “U potrazi za super voćem našeg kraja” te botaničar **Boštjan Surina** iz Prirodoslovnog muzeja Rijeka, koji će održati prezentaciju **Bioraznolikost liburnijskog krša**.

**Od 18.00 do 18.30 sati** slijedi **foto-natjecanje za najfotografiju drena Uslikaj dren!**, nakon čega se

druženje nastavlja uz **specijalitete od drena i kušanjem čaja od lišća drena**.

Subotnji će program biti dostupan preko [Zoom platforme](https://us02web.zoom.us/j/82579200071?pwd=d054aVRPOXNyeitQTVBlK3AvVG56dz09).

**Najavljena događanja organizirana su uz poštivanje svih važećih preporuka za sprječavanje zaraze bolešću COVID-19. Svi se sudionici i posjetitelji pozivaju na poštivanje preporuka: pojačanu osobnu higijenu, fizičku udaljenost te OBVEZNO nošenje zaštitnih maski za lice.**

Nositelji inicijative susjedstva Drenova su **Udruga Bez granica**, **Udruga Dren** i **Muzej grada Rijeke – Zavičajni muzej Drenova**.

Unaprijed zahvaljujem na objavi najave i dolasku te srdačno pozdravljam.

Lena Stojiljković

Odnosi s medijima, Rijeka 2020

[lena.stojiljkovic@rijeka2020.eu](mailto:lena.stojiljkovic@rijeka2020.eu)

Mob: +385 91 612 63 42